b'\n_START_ARTICLE_\nSet Meribre\n_START_SECTION_\nDokazi\n_START_PARAGRAPH_\nSet Meribre je zanesljivo dokazan samo v 23. vrstici 7 kolone Torinskega seznama kraljev (po Alanu Gardinerju in J\xc3\xbcrgenu von Beckerathu 23. vrstica 6. kolone. Kim Ryholt domneva, da je bilo na steli JE35256 prvotno napisano ime, prestolno ime in Horovo ime Set Meribreja. Stelo z datumom "leto 4" je kasneje prisvojil faraon Neferhotep I. Pred njim je zgodovinar Anthony Leahy trdil, da je stelo postavil Vegaf in ne Set Meribre, s \xc4\x8dimer se je strinjal tudi Darrell Baker. V naselju Medamud severovzhodno od Luksorja je veliko poru\xc5\xa1enih zgradb in arhitekturnih ostankov, ki jih je zgradil verjetno Set Meribre in kasneje prisvojil njegov naslednik Sobekhotep III. Trditev \xc5\xa1e posebej dokazuje nadpra\xc5\xbenik (Kairski muzej JE  44944). na katerem je skoraj v celoti izbrisano Set Meribrejevo ime. _NEWLINE_J\xc3\xbcrgen von Beckerath je prepri\xc4\x8dan, da je Set Meribre istoveten z vladarjem, omenjenim v rodoslovju memfi\xc5\xa1kega sve\xc4\x8denika Ankhefensekmeta iz mnogo kasnej\xc5\xa1e Dvaindvajsete dinastije. Vladar se imenuje "Aaken", kar dobesedno pomeni "Osel je mo\xc4\x8dan". Von Beckerath domneva, da ime pomeni Set Meribreja, ki se je prvotno imenoval "Setken", se pravi "Set je mo\xc4\x8dan". Ker so boga Seta v Dvaindvajseti dinastiji bojkotirali, so hieroglif Set-\xc5\xbeival zamenjali s hieroglifom osel, kar je ime spremenilo v "Aaken".'